แบงก์ชาติอ่อนส่อปรับกรอบเป้า‘เงินเฟ้อ’
ธปท.ส่งสัญญาณอ่อนข้อคลัง ปรับเป้าหมายเงินเฟ้อปี 2555 ตามภาวะเศรษฐกิจ
30 ก.ย. 2554

ธปท.ส่งสัญญาณอ่อนข้อคลัง ปรับเป้าหมายเงินเฟ้อปี 2555 ตามภาวะเศรษฐกิจ
นางอัจนา ไวความดี รองผู้ว่าการสายเสถียรภาพการเงิน ธนาคารแห่งประเทศไทย (ธปท.) กล่าวว่า ที่ประชุมคณะกรรมการนโยบายการเงิน (กนง.) เมื่อวันที่ 28 ก.ย.ที่ผ่านมา ได้ข้อสรุปกรอบเป้าหมายเงินที่จะเสนอต่อกระทรวงการคลังแล้ว โดยกรอบดังกล่าวจะมีการเปลี่ยนแปลงอย่างมีนัยจากกรอบปัจจุบันที่ 0.5–3%
ด้านนายประสาร ไตรรัตน์วรกุล ผู้ว่าการ ธปท. กล่าวว่า ยังไม่สามารถเปิดเผยรายละเอียดของผลการหารือได้ เนื่องจากยังอยู่ในขั้นตอนทางกฎหมาย โดยคาดว่า ธปท.จะสามารถรายงานผลการศึกษาที่ได้รับมอบหมายทั้ง 4 เรื่องในช่วงต้นเดือน ต.ค.นี้
ทั้งนี้ สำหรับประเด็นการดูแลตั๋วสัญญาแลกเงินระยะสั้น (บี/อี) เบื้องต้นจะให้นำเงินที่ระดมผ่านตั๋วบี/อีมารวมกับฐานเงินฝากปกติ เพื่อนำมาคำนวณเป็นสภาพคล่องของธนาคาร แต่ยังต้องรอการพิจารณาของคณะกรรมการกำกับหลักทรัพย์และตลาดหลักทรัพย์ (ก.ล.ต,) ด้วย ส่วนเรื่องการจัดตั้งกองทุนความมั่งคั่งแห่งชาติ ยังอยู่ระหว่างการหารือและการประชุมครั้งที่ผ่านมาไม่ได้หารือถึงทิศทางการปรับดอกเบี้ยนโยบายเนื่องจากแนวทางการแก้ปัญหาของสหภาพยุโรปต่อกรีซยังไม่ชัดเจน เนื่องจากเรื่องนี้จะมีน้ำหนักในการพิจารณาอัตราดอกเบี้ยของกนง.ในวันที่ 19 ต.ค.นี้ โดยที่ประชุ่มต้องชั่งน้ำหนักระหว่างความเสี่ยงจากเงินเฟ้อภายในประเทศและความเสี่ยงจากเศรษฐกิจโลก
นางอัจนา ไวความดี รองผู้ว่าการสายเสถียรภาพการเงิน ธนาคารแห่งประเทศไทย (ธปท.) กล่าวว่า ที่ประชุมกนง.ได้ข้อสรุปกรอบเป้าหมายเงินที่จะเสนอต่อกระทรวงการคลังแล้ว โดยกรอบดังกล่าวจะมีการเปลี่ยนแปลงอย่างมีนัยจากกรอบปัจจุบันที่ 0.5 – 3 % 
นายโฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ กล่าวว่า โดยส่วนตัวเชื่อว่ากรอบเงินเฟ้อในปัจจุบันยังสามารถดูแลเงินเฟ้อทั่วไปที่ระดับ 4% ได้ และควรปล่อยให้ระดับเงินเฟ้อเป็นไปตามสภาพตลาด โดยคาดว่าดอกเบี้ยนโยบายจะอยู่ที่ระดับ 3.5% ไปจนถึงสิ้นปี